Reading/Web/Desktop Improvements/Updates/2023-05 Zebra9 A/B test/sr



Тестирање двеју варијанти — визуелно раздвајање регија (Зебра #9)
Здраво свима! За неколико седмица (најраније у Мају 2023) урадићемо тест. Половина пријављених корисника рачунарског приказа видеће верзију која јасније приказује раздвојене регије интерфејса. Та верзија садржи више ивица и сиву позадину (изглед). После две седмице сви ће поново видети основни (бели) интерфејс. Анализираћемо податке о употреби обеју варијанти, а затим ћемо донети одлуку о наредним корацима у јулу.

Утисци о белом простору

Вектор 2022. засад употребљава белину за раздвајање регија интерфејса. Осим тога, поседује белу позадину странице (изван подручја садржине). Примили смо много повратних информација о томе. Узели смо у обзир две главне опаске:


 * 1) Опаску о потреби за додатним визуелним раздвајањем регија интерфејса. На пример, било је предлога да се уоквири подручје садржине и бочни менији. Добровољци су разматрали да ли би та измена побољшала доживљај читања, углавном на следећи начин:
 * 2) * Привлачењем веће пажње на садржину при отварању странице (уместо да читалац прво узме интерфејс као целину, а затим да се фокусира на садржину).
 * 3) * Лакшим држањем фокуса на садржину при читању (јер би подручје садржине било боље оцртано).
 * 4) Опаску о потреби за додавањем сиве позадине изван подручја садржине. Добровољци су разматрали да ли би то смањило напрезање очију на које неки људи наилазе због велике беле површине (тј. „одсјаја”) на већим екранима.
 * 5) * Многи од вас су пријавили да је бели простор превисок у контрасту и да би додавање тамније нијансе, као што је сива, смањило напрезање очију.
 * 6) * То такође може придодати фокус подручју садржине и садржају странице.

О самом испитивању

Да бисмо проверили горње тврдње, приредили смо тест с читаоцима. Овде можете сазнати више о том тесту и резултатима.

Такође желимо осигурати да нови изглед неће негативно утицати на метрику високог нивоа пројекатa. Стога ћемо одржати ово тестирање двеју варијанти. Тражићемо да нема статистички значајног смањења у следећим аспектима: прегледи страница, стопе онемогућавања, стопа уређивања, употреба садржаја, скроловање и употреба алатки за странице. Због приватности и техничких ограничења овај тест можемо спровести само с пријављеним корисницима. Резултате ћемо филтрирати према броју измена које је унео одређени корисник. Употребићемо понашање пријављених корисника с 0 измена као индикатор понашања непријављених корисника.

Овај тест ће почети за две седмице и трајаће две седмице. Изводиће се на језичким издањима Википедије на вијетнамском, енглеском, корејском, персијском, португалском, српском, тајландском, турском, француском и хебрејском.

После две седмице сви ће поново видети основну (белу) верзију. Затим ћемо проверити да ли нови изглед има негативно дејство на метрику. Ако нема, увешћемо га на свим пројектима за све кориснике. То се, међутим, засигурно неће догодити пре јула.